Kagajanas
Kagajanas (tag. Ilog Cagayan) – ilgiausia Filipinų upė. Teka Lusono salos centrinėje dalyje. Prasideda Karbaljo kordiljeroje, 1524 m aukštyje. Teka į šiaurę, aukštupyje slenkstėta. Įteka į Filipinų jūrą ties Apario miestu. Didžiausi intakai – Čikas, Sifu, Malingas, Magatas, Ilaganas. Upės slėnis – svarbi žemdirbystės sritis. Musonų metu Kagajanas smarkiai patvinsta.